Kris Jenner ( 60 ) er brjáluð út í Kim Kardashian ( 35 ) : Óléttan er að fara illa með raunveruleikaþáttarstjörnuna Kim Kardashian . Hún hefur nýlokið margra mánaða átaki þar sem hún borðaði bara holla fæðu og var dugleg í ræktinni . Kim ákvað að verðlauna sig fyrir góðan árangur og leyfði sér að halda nammidag í New Orleans en kvartar nú yfir að vera orðin of þung . Kris Jenner , mamma hennar , trylltist þegar hún frétti af gotteríis átinu og varaði Kim við að það gæti endað illa því seinast þegar hún var ólétt þjáðist hún af bjúg og háum blóðþrýstingi . „ Þú ert nammigrís í laumi og ættir að vera með öklaband sem lætur vita í hvert sinn sem þú hámar í þig óhollustu , “ segir hún . Kim er á leiðinni til Parísar til að máta óléttuföt og mamma hennar óttast að hún sé að fara yfir um vegna streitu . „ Þú ert að gera miklu meira en nokkur venjuleg kona sem er ekki einu sinni vanfær væri fær um að gera , “ segir hún áhyggjufull . STÓRGLÆSILEG Kim slær ekki af og var flott í óléttukjól frá Givency á tískusýningu í New York .